**SAJÓSZÖGED KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**…./2013. (…...) önkormányzati rendelet-tervezete**

**a pénzben és természetben nyújtható szociális ellátásokról szóló**

**4/2011.(II.24.) önkormányzati rendelet**

**módosításáról**

Sajószöged Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 25.§ (3), 45.§ (1), 45.§(5)-(6) bekezdései, valamint a 132.§ (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a Szociális és Egészségügyi Bizottság véleményének kikérésével a következőket rendeli el:

**1.§** A pénzben és természetben nyújtható szociális ellátásokról szóló 4/2011.(II.24.) önkormányzati rendelet (a továbbiakban: Ör.) 11.§-a és az azt megelőző alcímmegjelölés helyébe a következő rendelkezés és alcímmegjelölés lép:

„**9. Havi rendszerességgel nyújtott**

**önkormányzati segély**

11.§ (1) A Bizottság havi rendszerességgel nyújtott önkormányzati segélyben részesítheti azt a kérelmezőt, akinek önhibáján kívül keletkező váratlan kiadásai miatt létfenntartása tartósan veszélyben van és családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 140 %-át.

(2) A segély legfeljebb 3 hónapra adható, havi összege maximum az öregségi nyugdíj mindenkori legkisebb összegének 80%-a lehet és részben vagy teljes egészében természetbeni ellátás formájában is megállapítható.”

**2.§** Az Ör. 12.§-a és az azt megelőző alcímmegjelölés helyébe a következő rendelkezés és alcímmegjelölés lép:

„**10. Eseti jelleggel nyújtott**

**önkormányzati segély**

12.§ (1) Eseti jelleggel önkormányzati segély állapítható meg annak az előre nem látható okból jelentős jövedelem-kiesés vagy indokolt többletkiadás miatt létfenntartását veszélyeztető helyzetbe kerülőnek, akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 150%-át.

(2) Eseti jelleggel önkormányzati segély ugyanazon család részére egy naptári évben legfeljebb két esetben állapítható meg.

(3) A helyben szokásos legolcsóbb temetési költség az öregségi nyugdíjminimum hatszorosa.”

**3.§** Hatályát veszti az Ör. 13.§-a és az azt megelőző alcímmegjelölés.

**4.§** Ez a rendelet 2014. január 01.-én lép hatályba és 2014. január 02.-án hatályát veszti.

dr. Boros István sk. dr. Gulyás Mihály sk. címzetes főjegyző polgármester